# data[].attributes.body
Volim svoju školu, svoju učionicu i hodnike pune plakata i naših radova. Škola mi najviše nedostaje zbog prijatelja i igranja na odmoru. Fali mi druženje i čitanje u knjižnici.

# data[].attributes.body
Ja volim ići u školu jer učimo puno toga novoga. Naša učiteljica je draga i dobra prema nama prvašićima. Fali mi škola jer se ne mogu družiti sa prijateljicama i ne mogu vidjeti svoju učiteljicu. Naša škola je najljepša škola.

# data[].attributes.body
Fale mi moji prijatelji,moja učiteljica. Fali mi zabava i učenje u školi. Fali mi moja škola šaha te radionice sreće sa učiteljicom. Fali mi naš vrtek koji smo sadili sa učiteljicom.

# data[].attributes.body
Nedostaje mi moja škola jer u nju idu svi moji prijatelji. Fale mi druženja, igranje nogometa i graničara na tjelesnom. Nedostaje mi igra pod odmorom i užina kad smo svi zajedno na užini. Isto tako fale mi šetnje s učiteljicom i naši mali izleti i sadnja u vrtu ispred škole. Najviše mi nedostaje kad zajedno sa susjedima idem u školu i doma, pa često kasnimo😁. Volim svoju Četvrtu jer je u razredu ljepše učiti nego doma.

# data[].attributes.body
Nedostaje mi moja škola jer ne viđam svoje prijatelje iz razreda, nedostaju mi školski odmori pod kojima se igram i moja školska klupa u prvom redu, učiteljica koja mi sve objasni i nije stroga. Volim školu i zbog knjižnice u kojoj mi je lijepo, posuđujem lektire, uzimam Smib, a ponekad se tamo idem kartati Crnog Petra sa prijateljicom.

# data[].attributes.body
Volim školu zato što sam tamo stekla prijatelje, znanje, strpljenje,...Obožavala sam školske priredbe, a pogotovo priredbe u povodu rođendana naše škole: Supertalent, Anti supertalent,... Također predivne su i bile predstave viših razreda. Voljela sam ići na školske izlete, izvannastavne aktivnosti kao što su: planinarska, dramska, INA, zbor. Jedva čekam da ova kriza prođe i da se svi vratimo u svoje razrede. Sretan rođendan našoj školi i želim joj sve najbolje!

# data[].attributes.body
Meni fali škola jer mi nedostaju prijatelji, učiteljice, ravnateljica, knjižničarka, psiholog, pedagog, kuharice. Nedostaje mi razred, dvorana, blagovaonica. Druženje i rad u boravku i još puno toga. Meni je četvrta draga jer tamo imam prijatelje, učiteljicu i još puno dragih i dobrih
ljudi. U njoj volim boraviti jer sam tamo od 8 ujutro do pola 5 navečer i imamo zabavnu učiteljicu. I zato ja volim Četvrtu!

# data[].attributes.body
Nedostaje mi prijatelji i djelatnici škole, druženje i nastava. Draga mi je jer me vežu lijepe uspomene i u njoj volim boraviti jer se osjećam sigurnu i ugodno, a za sve to najviše zaslužna ravnateljica kao najbitnija karika moje škole.

# data[].attributes.body
Škola mi nedostaje u prvom redu zbog prijatelja, odnosno ne viđamo se svaki dan kao kad smo u školi. Moram priznati i da, otkad nastavu imamo online, puno više vremena provodim rješavajući zadane zadatke, a manje igrajući se. Jedva čekam da opet krenemo "normalno" u školu jer mislim da nam je puno lakše tako učiti.

# data[].attributes.body
Škola mi nedostaje zbog prijatelja, kada je sve bilo normalno, kada smo se jedino malo bojali testova taj dan. Nedostaju mi moji prijatelji, učitelji, oaza u kojoj smo se družili, moja škola osam godina koje ću provesti u njoj i u kojoj je bilo i smijeha, suza i nova prijateljstva za koja se nadam da će potrajati. Volim ići u školu, volim kada me prozovu da sudjelujem na nekom natjecanju, volim kada se ime naše škole čuje daleko zbog dobrih rezultata.

# data[].attributes.body
Nedostaje mi društvo iz razreda i ostatak prijatelja koje viđam po hodniku. Nedostaju mi i oni dosadni predmeti jer ih barem ne moram napraviti sama. Nedostaje mi Tjelesni dok svi zajedno trčimo i bodrimo jedni druge. Nedostaju mi oni kratki odmori koji mi se ponekad čine prekratki i naravno oni veliki odmori s puno zabave i fina užina od tete kuharice. Nedostaju mi hladna jutra u geografiji i buka na hrvatskom. Zapravo nedostaje mi sve čega sad više nema.

# data[].attributes.body
Škola mi fali zbog zabave, prijatelja, druženja, zajedničkih trenutaka... Fali mi atmosfera, zajedničko druženje, smijanje. Škola mi je draga najviše zbog nekih ljudi u njoj, svih smiješnih i zabavnih uspomena koje sam stekla u njoj. Svih zanimljivih stvari koje sam naučila. Četvrta mi je važna jer sam u njoj počela odrastati, upoznavati sebe i svijet oko sebe...

# data[].attributes.body
Najviše mi nedostaju svakodnevna druženja i igranja s prijateljima, ali mi nedostaju i učitelji. Također, uvijek kada mi nešto nije jasno, mogu učitelje pitati ono što mi nije jasno, a oni će mi uvijek objasniti najbolje što mogu. Mislila sam da ovo nikad neću reći, ali stvarno mi nedostaje škola!

# data[].attributes.body
Moja škola, kao zgrada/obrazovna ustanova, sama po sebi mi ne nedostaje. Nedostaju mi ljudi u njoj, učitelji, moji prijatelji, svo školsko osoblje... ipak, oni daju našoj školi karakter. U ovih 67. godina IV. OŠ. VŽ uspjela se razviti baš zbog njih. Tek sam u online nastavi shvatila - bez mojih prijatelja učenje je puno teže. Nedostaju mi puni školski hodnici, školske klupe, školska kuhinja, miris knjiga u knjižnici... sitnice, koje prije nisam cijenila, te sam mislila da mi nikad neće nedostajati, sada su mi san. Nadam se da će se on čim prije ostvariti.

# data[].attributes.body
U IV. osnovnoj školi provela sam već 8 godina sve se sada čini tako brzo vrijeme kao da je proletjelo, a toliko je uspomena bilo nekih loših, ali i puno dobrih i zabavnih. Od prvoga razreda upoznala sam puno prijatelja sa kojima dijelim razne dogodovštine iz djetinjstva. Teško će mi biti oprostiti se od tako sjajnih ljudi jer svi su oni na neki način posebni. Dobra sam si i sa drugim razredima iako moji su mi najdraži. Zbog trenutne situacije ne možemo se družiti i viđati što mi jako fali ali svejedno se čujemo svaki dan u razrednoj grupi i pričamo o tome kako će začas završiti naša razredna druženja, svima to teško pada. Upoznala sam i razne vrste ljudi, učitelje koji mogu biti strogi a mogu biti i ljubazni i dobri, stvorila sam sebe kao osobu i razvila svoje gledanje na svijet u kojem živimo, naučila sam kako se odnositi prema raznim vrstama ljudi ali naravno naučila sam i gradivo koje smo trebali učiti. Bilo je i teških situacija prve jedinice, svađe s prijateljima i razna ismijavanja; sve u svemu nije bilo lako, ali sada bi sve to rado ponovila. Hvala Četvrta osnovna što ste me naučili kako živjeti, pomogli kad je bilo teško i spojili me sa ljudima bez kojih ja ne bih bila ja. Iako još dosta toga moram proći sad je tu srednja škola velike odluke i opet ponavljanje prvog razreda, ali sada mogu reći da sam starija i mogu odlučivati za sebe. Lijepa hvala još jednom divnim ljudima koji rade tu, kuharicama, ravnateljici i svoj djeci jer znam da ću ovo razdoblje života ovih 8 godina pamtiti zauvijek.

# data[].attributes.body
Nedostaje mi Četvrta prvenstveno zbog mojih prijatelja. Nedostaje mi Škola zato što je škola puno više od gradiva koje moramo obraditi. Svaka prostorija u našoj školi ima sigurno jednu ili mnoštvo lijepih uspomena uz nju. Nedostaju mi moji prijatelji s kojima sam stvarala takve divne uspomene svih ovih osam godina. Ponekad mi nedostaju i učitelji i učiteljice (ali oni koji su nam malo draži od ostalih). Nedostaje mi teta kuharica sa kojom smo uvijek razgovarali na ručku ili na užini te kojoj smo uvijek pokušavali pomoći kako god smo mogli. Naša Četvrta mi je draga zbog svih uspomena bile one tužne ili radosne. Draga mi je zbog druženja i sviranja na instrumentalnoj grupi, pjevanja u zboru, dodatne i dopunske nastave iz raznih predmeta koja je uvijek bila zabavna, izleta i terenskih nastava te svih školskih priredbi i razno raznih aktivnosti koje su se događale u okvirima škole. Prije osmog razreda nisam ovoliko cijenila osnovnu školu, no istina je to što kažu da je najljepše đačko doba.

# data[].attributes.body
Volim školu radi dragih i ljubaznih djelatnika, teta spremačica koje su uvijek tu za pomoći i uputiti koju lijepu riječ, a najviše radi mojih boravkaša koji su mi jako dragi srcu, uljepšaju mi dan svojim biserima, izjavama i zagrljajima. Nema veće sreće kad dođu do mene, zagrle i kažu: Volim vas učiteljice!

# data[].attributes.body
Nedostaje mi dolazak na najljepši posao na svijetu; brige koje su me nekada opterećivale sada se čine neznatnima; nedostaju mi učenici - njihove vedre oči i velika Srca; nedostaju mi kolege i kolegice s kojima bih razmijenila razmišljanja i našla u njihovoj kolegijalnosti i - prijateljstvo.

# data[].attributes.body
Četvrta mi fali najviše zbog prijatelja, koje sada ne viđam, zbog naših šala i druženja, a i učitelji mi fale.

# data[].attributes.body
Obožavam naše školsko dvorište... a i malo brinem kako su nam gredice… i već mi nedostaje naš razredni kutić u kojem razgovaramo, odmaramo, čitamo časopise, igramo se... a fali mi i Mirka, naša lutkica na štapu... a jako mi, jako nedostaju dječji osmjesi, zagrljaji, zanimljiva pitanja i originalni prijedlozi i ideje... muzika u razredu i zajedničko sretno ozračje.

# data[].attributes.body
Što mi nedostaje? Nedostaje mi žamor učenika, njihov smijeh, šale, komentari. Ponekad duboka i pronicljiva zaključivanja koja me iznenade, ponekad novi pogled na neke teme. Ima tu i ''bisera'' koji mogu nasmijati ili te može zaboljeti glava: Ban Jelačić sudjelovao je u Seljačkoj buni!
Nedostaje mi osjećaj zadovoljstva kad vidim da su uspjeli shvatiti nešto što im nije bilo jasno ili kad od njih dobijem i više no što sam očekivala. Iako svega toga ima i u virtualnoj nastavi, nedostaje kontakt licem u lice. Ovdje moram njihovu izjavu prihvatiti kao istinitu, a u razredu vidim na učenikovu licu je li mu sada stvarno nešto jasno ili to samo tako kaže jer mu je neugodno.
Osim toga, Četvrta je i ''moja'' škola. U njoj sam provela 8 godina, najveći dio djetinjstva. Nerijetko me uhvati nostalgija i čuđenje koliko se toga promijenilo, a čini se da je bilo jučer. Sjećam se kad sam prvi puta ušla u školu kao odrasla osoba. Sve se sve činilo manjim, iako je škola sada puno veća. Čudno je ući u školu, a da nema nastave TZK u holu, nema naših starih čistačica koje su obično stajale uz radijatore i budno motrile žagor i gužvu u holu(ni toga više nema), nema ni učenika koji dežuraju na ulazu u školu. Sve se promijenilo, čak i dimenzije škole. Ipak, naša škola ima toplinu koju puno veće škole nemaju. Nedostaje mi Četvrta. To je ''moja'' škola, a sada i moje radno mjesto. Ali kada razmislim, škola je samo zgrada. A školu ne čine zidovi. Škola su ljudi koji u njoj borave, žive i rade: učenici i zaposlenici. Oni su srce i duša škole.

# data[].attributes.body
Razmišljajući o odgovoru na ovo pitanje, shvatila sam da sve što mi najviše fali je vezano uz moje učenike. I da, nikad nisam ni pomislila da ću žaliti za nekim od ovih stvari, ali eto mog popisa:
- fale mi moji kreativci koji stalno traže nove dodatne zadatke
- fale mi, inače učestale, rečenice: „To je previše zadaće.“ i „Neda mi se danas.“
- fali mi sudjelovanje u eTwinning projektima za koje učenici često imaju originalnija rješenja od mene
- fali mi razmjena čestitaka i pisama s našim prijateljima iz Novog Sada
- fale mi trenutci u kojima učenici traže od mene da porazgovaramo nasamo o „odraslim temama“
- fali mi vječite borbe u blagovaoni oko važnosti raznolike prehrane
- fale mi naši petci kada četvrtašice pripremaju humoristične skečeve o školi
- fale mi i učenici koji stalno prigovaraju da „nije fer“ jer im je netko uzeo loptu prilikom igre košarke ili graničara
- fali mi naš razredni projekt u koji se većina učenika i roditelja redovito uključuje
- fale mi trenutci kada u očima učenika ugledam ponos zbog nekog uspjeha
- fale mi mala iznenađenja koja mi učenici pripremaju
- i naravno, najviše mi fale zagrljaji mojih učenika jer bez da išta kažu, sve mi je jasno.

# data[].attributes.body
Fali mi žamor na hodniku, "dobar dan" kad uđem u razred, "upitnici" iznad glava učenika, veselo "a-ha" kad otkriju rješenje, vesele upadice i pitanja tijekom predavanja, dječji smijeh, šale i smijeh u zbornici, rascvjetali šipak, ponosan cedar i povijena lipa na ulazu u školu, kave sa kolegama u "Pekari"...

# data[].attributes.body
U ovom neobičnom razdoblju nastave na daljinu najviše primjećujemo koliko nam naša „Četvrta“ nedostaje. „Četvrta“ je toplina naših djelatnika, vedrina i osmijeh na licima naših učenika. Nadamo se da ćemo se svi zajedno ubrzo tamo okupiti.

# data[].attributes.body
Čovjek treba drugog čovjeka, smijati se s njime, dijeliti poteškoće i brige. Nekada biti ozbiljan zajedno s drugim ili rješavati probleme. Zakaj mi fali Čevrta - baš zbog toga. Djeca mi fale jer me obogaćuju, jer me često oraspolože, jer uvijek imaju ideja i prepuna su života.

# data[].attributes.body
Nedostaje mi druženje s kolegama i učenicima, nastava u učionici gdje imam povratnu informaciju od učenika.

# data[].attributes.body
Nedostaje mi dolazak u školu, pozitivna atmosfera, smijeh i buka na hodnicima. Najdraži su mi učenički radovi, koji se svako malo izmjenjuju na panou i uljepšavaju hodnike škole. Nedostaje mi učionica, u kojoj se uvijek nađe nešto zanimljivo. Najviše od svega mi nedostaju učenici trećih razreda, boravkaši, koji su mi uljepšavali svaki dan.❤️

# data[].attributes.body
Nedostaju mi Moji ucenici, njihov smijeh, žamor. Nedostaju mi kolege.

# data[].attributes.body
Nedostaje mi predavanje učenicima u učionicama, pričanje sa kolegama, gledanje učenika kako se šeću u hodnicima i igraju u razredu za vrijeme odmora, pričanje s učenicima i nastavnicima. Volim boraviti u IV. osnovnoj zato što je dobra radna atmosfera, međuljudski odnosi zbog čega mi je drago da imam priliku raditi u njoj.